turjo4nis/wikipedia-bn-dump-20250701 huggingface dataset:
কলিন বেলিঞ্জার

কলেন মেই বেলিঞ্জার (জন্ম নভেম্বর ২১, ১৯৮৬) একজন মার্কিন ইউটিউবার, কৌতুক অভিনেত্রী, অভিনেত্রী, গায়ক এবং লেখক।  তিনি তার ইন্টারনেট চরিত্র মিরান্ডা সিংসের জন্য, ইউটিউবে চরিত্রের ভিডিও পোস্ট করা, বিশ্বব্যাপী প্রেক্ষাগৃহে ট্যুরে তার এক মহিলা কৌতুক অভিনয়ের জন্য এবং চরিত্রের উপর ভিত্তি করে নেটফ্লিক্সের আসল টেলিভিশন শো তৈরির জন্য সুপরিচিত। তিনি প্রচুর পরিমাণে ইউটিউব ভিডিওতে ব্যঙ্গ-বিদ্রূপ করতে শো-বিজনেসে বিভক্ত হওয়ার আশায় লোকজনকে খারাপভাবে গাইতে ব্যঙ্গ করার জন্য হাস্যকরভাবে প্রতিভাশালী, অহঙ্কারী ও অভিজাত চরিত্রটি তৈরি করেছিলেন, তবে যারা তাদের প্রতিভার অভাব সম্পর্কে অজানা উপস্থিত হন। তার ভিডিও এবং স্টেজ অ্যাক্টে, নারকিসিস্টিক চরিত্রটি খারাপ গায় এবং নাচ করে, বর্তমান ঘটনাগুলি নিয়ে সে আলোচনা করে যা সে ভুল বোঝে, অদম্য "টিউটোরিয়াল" দেয়, অন্যান্য ইউটিউবার্সের সাথে সহযোগিতা করে এবং তার সমালোচকদের সম্পর্কে বিতর্ক করে, যাদের তিনি "বিদ্বেষী" বলেছেন। বলিঞ্জার নেটফ্লিক্স সিরিজ হ্যাটার্স ব্যাক অফে মিরান্ডার চরিত্রে কল্পনা করেছিলেন, প্রযোজন করেছেন, লিখেছেন এবং অভিনয় করেছেন, যা মিরান্ডার উৎস এবং পারিবারিক জীবন অনুসন্ধান করেছিল; এই সিরিজটি ২০১৬ এবং ২০১৭ সালে দুটি মওসুম ধরে চলেছিল ২০১৯ সালে তিনি নেটফ্লিক্স কমেডি বিশেষে মিরান্ডা'র চরিত্রে অভিনয় করেছিলেন এবং চরিত্র হিসাবে ট্যুর অব্যাহত রেখেছেন।

তথ্যসূত্র 

২১শ শতাব্দীর মার্কিন গায়িকা
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন কৌতুকাভিনয়শিল্পী
জীবিত ব্যক্তি
নারী ইউটিউবার
মার্কিন ইউটিউবার
মার্কিন কৌতুকাভিনেত্রী
মার্কিন গায়িকা
২১শ শতাব্দীর মার্কিন অভিনেত্রী
১৯৮৬-এ জন্ম
স্ট্রিমি পুরস্কার বিজয়ী
শর্টি পুরস্কার বিজয়ী
মার্কিন ওয়েব ধারাবাহিকের অভিনেত্রী
মায়ারানি পাল

মায়ারানি পাল একজন ভারতীয় রাজনীতিবিদ ছিলেন। তিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় তিনবার বহরমপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তার স্বামী শঙ্কর দাস পালও পশ্চিমবঙ্গ বিধানসভায় তিনবার বহরমপুর বিধানসভা কেন্দ্রের বিধায়ক হিসেবে দায়িত্ব পালন করেছিলেন। মায়ারানি পাল ২০১৯ সালের মার্চ মাসের ১৫ তারিখে ৮৬ বছর বয়সে মৃত্যুবরণ করেন।

তথ্যসূত্র

২০১৯-এ মৃত্যু
বাঙালি রাজনীতিবিদ
মুর্শিদাবাদ জেলার ব্যক্তি
১৯৩০-এর দশকে জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
প্রমথনাথ রায়

প্রমথনাথ রায় একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ সরকারের পরিকল্পনা দফতরের উপমন্ত্রী হিসেবে দায়িত্ব পালন করেছিলেন।  তিনি পশ্চিমবঙ্গ বিধানসভায় চারবার কালিয়াগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ক্যান্সারে আক্রান্ত হয়ে ২০১৯ সালের ৩১ মে ৭৪ বছর বয়সে মৃত্যুবরণ করেন।

তথ্যসূত্র

১৯৪৪-এ জন্ম
২০১৯-এ মৃত্যু
পশ্চিমবঙ্গের ভারতীয় জাতীয় কংগ্রেসের রাজনীতিবিদ
ভারতে ক্যান্সারে মৃত্যু
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
জীবিত ব্যক্তি
উত্তর দিনাজপুর জেলার ব্যক্তি
জেমস-এর গাওয়া গানের তালিকা

ফারুক মাহফুজ আনাম (মঞ্চ নাম জেমস হিসাবেই সবচেয়ে বেশি জনপ্রিয়; জন্ম: ২ অক্টোবর ১৯৬৪), হচ্ছেন একজন বাংলাদেশী গায়ক-গীতিকার, গিটারিস্ট, সুরকার ও অভিনেতা এবং একজন বলিউড নেপথ্য গায়ক। তিনি রক ব্যান্ড "ফিলিংস" (বর্তমানে নগর বাউল হিসাবে পরিচিত) এর প্রধান গায়ক, গীতিকার ও গিটারিস্ট, যা তিনি ১৯৭৭ সালে প্রতিষ্ঠা করেন। জেমস নওগাঁয় জন্মগ্রহণ করেন, এবং বেড়ে উঠেন চট্টগ্রাম শহরে।

জেমস ব্যান্ডের পাশাপাশি "অনন্যা" (১৯৮৯), "পালাবে কোথায়?" (১৯৯৫), "দুঃখিনি দুঃখ করোনা" (১৯৯৭), "ঠিক আছে বন্ধু" (১৯৯৯) এর মতো হিট অ্যালবাম দিয়ে সাফল্যের সঙ্গে তার সোলো ক্যারিয়ারও এগিয়ে নিয়ে যান। তিনি বলিউডের চারটি চলচ্চিত্রে প্লেব্যাক করেন, এগুলো গ্যাংস্টার (২০০৬), ওহ লামহে (২০০৬), লাইফ ইন এ... মেট্রো (২০০৭), ওয়ার্নিং (২০১৩)।

জেমস ১৯৯০ এর দশকে ফিলিংসের মুখ্যব্যক্তি হিসাবে মূলধারার খ্যাতিতে উঠে এসেছিলেন, যা "বিগ থ্রি অফ রক" এর মধ্যে অন্যতম, যারা এলআরবি এবং অর্কের পাশাপাশি বাংলাদেশে হার্ড রক সংগীত বিকাশ ও জনপ্রিয় করার জন্য প্রশংসিত। ফিলিংসকে বাংলাদেশের সাইকেডেলিক রক এর প্রবর্তক হিসাবে বিবেচনা করা হয়।
তাকে প্রায়শই "গুরু" নামে অভিহিত করা হয়।

নগর বাউল 

 "স্টেশন রোড (১৯৮৭)
 "জেল থেকে বলছি" (১৯৯৩)
 "নগর বাউল" (১৯৯৬)
 "লেইস ফিতা লেইস" (১৯৯৮)
 "দুষ্ট ছেলের দল" (২০০১)

অ্যালবাম বিবরণ

স্টেশন রোড (১৯৮৮)

দোয়েল প্রোডাক্টস কর্তৃক প্রকাশিত

কর্মীবৃন্দ 
 জেমস – প্রধান গিটারিস্ট, ভোকাল
 আহসান এলাহী (ফ্যান্টি) – ড্রাম, ঘাতবাদ্য (পার্কিউশন)
 পাবলো – কিবোর্ডস, ক্ল্যারিওনেট, বাঁশি, ভোকালস
 স্বপন – ব্যাস

জেল থেকে বলছি (১৯৯৪)

কর্মীবৃন্দ 
 জেমস – প্রধান গিটারিস্ট, ভোকালস, কভার কনসেপ্ট
 আহসান এলাহি (ফ্যান্টি) – ড্রাম, ঘাতবাদ্য (পার্কিউশন)
 তানভীর ইবরাহিম – কি-বোর্ড
 বাবু-  ব্যাস

নগর বাউল (১৯৯৬)

কর্মীবৃন্দ 
 জেমস – প্রধান গিটারিস্ট, ভোকালস, কভার কনসেপ্ট
 আহসান এলাহি (ফ্যান্টি) – ড্রামস, ঘাতবাদ্য (পার্কিউশন)
 বাবু – ব্যাস
 আসাদ – কি-বোর্ড

লেইস ফিতা লেইস (১৯৯৮)

কর্মীবৃন্দ 
 জেমস – প্রধান গিটারিস্ট, ভোকালস, কভার কনসেপ্ট
 আহসান এলাহি (ফ্যান্টি) – ড্রামস, ঘাতবাদ্য (পার্কিউশন)
 বাবু – ব্যাস
 আসাদ – কি-বোর্ডস

দুষ্টু ছেলের দল (২০০১)

কর্মীবৃন্দ 
 জেমস – প্রধান গিটারিস্ট, ভোকালস
 আসাদ – কি-বোর্ডস
 তাজুল – মোরশেদ
 রোমেল – ড্রামস, ঘাতবাদ্য (পার্কিউশন)

একক অ্যালবাম 

 "অনন্যা" (১৯৮৯)
 "পালাবে কোথায়" (১৯৯৫) 
 "দুঃখিনি দুঃখ করোনা" (১৯৯৭)
 "ঠিক আছে বন্ধু" (১৯৯৯)
 "আমি তোমাদেরই লোক" (২০০৩)
 "জনতা এক্সপ্রেস" (২০০৫)
 "তুফান" (২০০৭)
 "কাল যমুনা" (২০০৮)

অ্যালবাম বিবরণ 

=== 'অনন্যা (১৯৮৮)===

সারগাম কর্তৃক প্রকাশিত

 কর্মীবৃন্দ 
 জেমস – প্রধান গিটারিস্ট, ভোকাল
 আহসান এলাহী (ফ্যান্টি) – ড্রাম, ঘাতবাদ্য (পার্কিউশন)
 Emon - কিবোর্ডস
 পাবলো – কিবোর্ডস, ক্ল্যারিওনেট, বাঁশি, ভোকালস
 Khayem – ব্যাস

 চলচ্চিত্র স্কোর 
 "ভিগি ভিগি" - গ্যাংস্টার (২০০৬)
 "চাল চালেয়" - ওহ লামহে (২০০৬)
 "রিশতে, আলবিদা (রিপ্রিজ)" - লাইফ ইন এ... মেট্রো (২০০৭)
 "বেবাসি" - ওয়ার্নিং থ্রিডি'' (২০১৩)

তথ্যসূত্র

বহিঃসংযোগ 

 
 

বাংলাদেশী শিল্পীর গানের তালিকা
রক ব্যান্ডের গানের তালিকা
সূচিপ্রয়োগ

সূচিপ্রয়োগ, সুচ দেওয়া বা ইংরেজি পরিভাষায় ইনজেকশন (ইংরেজি Injection) বলতে সিরিঞ্জ তথা ছোট একটি পিচকিরির শেষপ্রান্তে অবস্থিত সুচ বা সুঁইয়ের (সাধারণত অধস্তাচ সুচ) সাহায্যে কোনও তরল, বিশেষ করে তরল ঔষধ কোনও ব্যক্তির দেহের অভ্যন্তরে প্রবিষ্ট করাকে বোঝায়। অন্ননালী পথ দিয়ে করা হয় না,  ঔষধ প্রয়োগের  এমন একটি পদ্ধতি হল সূচিপ্রয়োগ। সাধারণত যেসব ঔষধ ধীরে ধীরে শোষিত হয়, সেগুলিকে ত্বকের ভেতরে (অন্তঃত্বকীয়) বা ত্বকের ঠিক নিচে (অধস্তাচ সূচিপ্রয়োগ) কিংবা পেশীর অভ্যন্তরে (অন্তঃপেশী সূচিপ্রয়োগ) প্রবিষ্ট করা হয়। অন্যদিকে যেসমস্ত ঔষধ দ্রুত শোষিত হওয়া প্রয়োজন, সেগুলিকে সরাসরি শিরার অভ্যন্তরে (অন্তঃশিরা সূচিপ্রয়োগ) প্রবিষ্ট করা হয়। এছাড়া হৃৎপিণ্ডের অভ্যন্তরে (হৃদমধ্যস্থ), ধমনীর অভ্যন্তরে (অন্তঃধমনী), দেহকন্দরের (গর্তের ন্যায় অংশ) অভ্যন্তরে (কন্দরমধ্যস্থ) এবং  অন্ত্রাবরক পর্দার অভ্যন্তরে (উদরঝিল্লিমধ্যস্থ) সূচিপ্রয়োগও প্রচলিত।

সূচিপ্রয়োগ সঠিক অবস্থানে এবং সংক্রমণ নিবারিত অবস্থায় সাধন করা আবশ্যক। ঠিক অবস্থানে সূচিপ্রয়োগ না করলে দেহকলার ক্ষতি হবার সম্ভাবনা থাকে। অন্যদিকে সূচিপ্রয়োগের স্থানটিকে সংক্রামণ নিবারক দিয়ে পরিষ্কার না করলে দেহ সংক্রামক ব্যাধি যেমন যকৃৎপ্রদাহ রোগে  (হেপাটাইটিস) আক্রান্ত হতে পারে।

৯৫% সূচিপ্রয়োগ আরোগ্যমূলক সেবাতে, ৩% টিকাদানে এবং বাকিগুলি অন্যান্য উদ্দেশ্যে যেমন রক্ত পরিভরণের কাজে ব্যবহৃত হয়।

তথ্যসূত্র

ঔষধসঞ্চরণ বিজ্ঞান
ঔষধমাত্রার রূপ
ঔষধ প্রয়োগের পথ
সূচিপ্রয়োগ
যোগেশ চন্দ্র বর্মন

যোগেশ চন্দ্র বর্মণ একজন ভারতীয় রাজনীতিবিদ ছিলেন। তিনি পশ্চিমবঙ্গ বিধানসভায় চারবার ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি পশ্চিমবঙ্গ সরকারের বন ও অনগ্রসর শ্রেণিকল্যাণ দপ্তরের মন্ত্রী ছিলেন। তিনি ২০১৯ সালের ১০ ফেব্রুয়ারি ৬৯ বছর বয়সে মৃত্যুবরণ করেন।

তথ্যসূত্র

২০১৯-এ মৃত্যু
আলিপুরদুয়ার জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
ইমাম উদ্দিন আহমেদ

ইমাম উদ্দিন আহমেদ বাংলাদেশের সিলেট বিভাগের মৌলভীবাজার জেলার একজন রাজনীতিবিদ। মৌলভীবাজার-১ (বড়লেখা-জুড়ী) আসন থেকে ১৯৮৬ সালের নির্বাচনে জাতীয় পার্টির নির্বাচিত সংসদ সদস্য।

জন্ম 
ইমাম উদ্দিন আহমেদ তৎকালীন সিলেট জেলার মৌলভীবাজারে জন্মগ্রহণ করেন।

তথ্যসূত্র 

তৃতীয় জাতীয় সংসদ সদস্য
জাতীয় পার্টির রাজনীতিবিদ
মৌলভীবাজার জেলার রাজনীতিবিদ
জীবিত ব্যক্তি
মৌলভীবাজার জেলার ব্যক্তি
আজিজুর রহমান (রাজনীতিবিদ)

আজিজুর রহমান (২৬ সেপ্টেম্বর ১৯৪৩–১৮ আগস্ট ২০২০) বাংলাদেশের জাতীয় সংসদের মৌলভীবাজার-৩ থেকে তৃতীয় জাতীয় সংসদ নির্বাচন ও পঞ্চম জাতীয় সংসদ নির্বাচনের বাংলাদেশ আওয়ামী লীগের সাংসদ। ২০২০ সালের স্বাধীনতা পদক পুরস্কার দেওয়া হয় তাকে।

জন্ম ও শিক্ষাজীবন 
আজিজুর রহমান ২৬ সেপ্টেম্বর ১৯৪৩ সালে মৌলভীবাজার জেলার গুজারাই গ্রামে সম্ভ্রান্ত পরিবারে জন্মগ্রহণ করেন। তার পিতা আব্দুল সত্তার এবং মাতা কাঞ্চন বিবি। শ্রীনাথ সরকারি প্রাথমিক বিদ্যালয়ে প্রাথমিক, মৌলভীবাজার সরকারি উচ্চ বিদ্যালয় হতে মাধ্যমিক ও মৌলভীবাজার সরকারি কলেজ থেকে উচ্চমাধ্যমিক এবং বৃন্দাবন কলেজ হতে বি.কম. ডিগ্রী অর্জন করেন।

রাজনৈতিক ও কর্মজীবন 
১৯৭০ সালের সাধারণ নির্বাচনে প্রাদেশিক পরিষদের সদস্য নির্বাচিত হোন। ১৯৭১ সালের ২৬ মার্চ কারাবরণ করার পর ৭ এপ্রিল মুক্তিবাহিনী কর্তৃক জেল ভেঙ্গে সিলেট কারাগার থেকে মুক্তিবাহিনী কর্তৃক মুক্ত হোন। ২ মে পাকবাহিনীর মৌলভীবাজার আক্রমণের পর ভারতের ত্রিপুরা রাজ্যে গিয়ে মুক্তিযুদ্ধ সংগঠনে যোগ দেন। মুজিবনগর সরকারের ভারপ্রাপ্ত রাষ্ট্রপতির আহ্বানে পশ্চিমবঙ্গের বাগডুগায় (দার্জিলিং) প্রথম পার্লামেন্ট অধিবেশনে যোগদান করেন। প্রবাসী সরকার কর্তৃক আয়োজিত সামরিক প্রশিক্ষণে প্রাদেশিক পরিষদ সদস্য হিসেবে তিনি সামরিক প্রশিক্ষণ গ্রহণ করে এবং ৪ নম্বর সেক্টরের রাজনৈতিক কো-অর্ডিনেটর ও কমান্ডার হিসেবে দায়িত্ব পালন করেন তিনি। ৩ ডিসেম্বর শমসেরনগর, ৬ ডিসেম্বর রাজনগর এবং ৮ ডিসেম্বর মৌলভীবাজার মহকুমা প্রশাসকের কার্যালয়ে স্বাধীন বাংলাদেশের পতাকা উত্তোলনের মাধ্যমে মৌলভীবাজারকে হানাদার মুক্ত ঘোষণা করেন। ১৯৮৬ ও ১৯৯১ সালে অনুষ্ঠিত জাতীয় সংসদ নির্বাচনে সংসদ সদস্য হিসেবে এবং ১৯৯১ সালে জাতীয় সংসদের বিরোধী দলীয় হুইপ হিসেবে দায়িত্ব পালন করেন। বাংলাদেশ আওয়ামী লীগ মৌলভীবাজার জেলা শাখায় সাধারণ সম্পাদক হিসেবে দুইবার ও সভাপতি হিসেবে দুইবার দায়িত্ব পালন করেন। বাংলাদেশ আওয়ামী লীগ কেন্দ্রীয় কমিটির সদস্য ও পরবর্তীতে যুগ্ম সাধারণ সম্পাদক হিসেবে দায়িত্ব পালন করেছেন। ২০১১ সালের ২০ ডিসেম্বর মৌলভীবাজারে প্রশাসক হিসেবে যোগদান করেন এবং পরবর্তীতে ২০১৬ সালের ২৮ ডিসেম্বর অনুষ্ঠিত জেলা পরিষদ নির্বাচনে চেয়ারম্যান নির্বাচিত হয়ে দায়িত্বরত।

পুরস্কার 
 স্বাধীনতা পদক ২০২০

মৃত্যু 
আজিজুর রহমান ১৮ আগস্ট ২০২০ সালে করোনাভাইরাসে আক্রান্ত হয়ে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে মৃত্যুবরণ করেন।

তথ্যসূত্র 

১৯৪৩-এ জন্ম
২০২০-এ মৃত্যু
মৌলভীবাজার জেলার রাজনীতিবিদ
বাংলাদেশ আওয়ামী লীগের রাজনীতিবিদ
স্বাধীনতা ও মুক্তিযুদ্ধে স্বাধীনতা পুরস্কার বিজয়ী
তৃতীয় জাতীয় সংসদ সদস্য
পঞ্চম জাতীয় সংসদ সদস্য
বাংলাদেশে কোভিড-১৯ বৈশ্বিক মহামারীতে মৃত্যু
বাংলাদেশের স্বাধীনতা যুদ্ধে জড়িত ব্যক্তি
গিয়াস উদ্দিন চৌধুরী

গিয়াস উদ্দিন চৌধুরী বাংলাদেশের সিলেট বিভাগের মৌলভীবাজার জেলার রাজনীতিবিদ যিনি তৎকালীন সিলেট-১৬ ও মৌলভীবাজার-৩ আসনের সংসদ সদস্য ছিলেন।

প্রাথমিক জীবন 
গিয়াস উদ্দিন চৌধুরী তৎকালীন সিলেট জেলার মৌলভীবাজারে জন্মগ্রহণ করেন।

রাজনৈতিক জীবন 
গিয়াস উদ্দিন চৌধুরী ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৬ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে তৃতীয় জাতীয় সংসদ নির্বাচনে মৌলভীবাজার-৩ আসন থেকে আওয়ামী লীগের প্রার্থী আজিজুর রহমানের কাছে পরাজিত হন।

১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মৌলভীবাজার-৩ আসন থেকে সংসদ সদস্য নির্বাচিত হন।

১৯৯১ সালের পঞ্চম ও ১২ জুন ১৯৯৬ সালের সপ্তম নির্বাচনে জাতীয় সংসদ নির্বাচনে জাতীয় পার্টির প্রার্থী হিসেবে অংশগ্রহণ করে মৌলভীবাজার-৩ আসন থেকে পরাজিত হন।

তথ্যসূত্র 

জীবিত ব্যক্তি
মৌলভীবাজার জেলার রাজনীতিবিদ
জাতীয় পার্টির রাজনীতিবিদ
বাংলাদেশ আওয়ামী লীগের সাবেক রাজনীতিবিদ
প্রথম জাতীয় সংসদ সদস্য
চতুর্থ জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
সেভিল

সেভিল (;  ) হল স্পেনের আন্দালুসিয়া ও সেভিল প্রদেশের রাজধানী ও প্রধান শহর। এটি গাদালাকিভিয়ার নদীর সমভূমিতে অবস্থিত।

২০১৬ সালের হিসাব অনুসারে সেভিলের জনসংখ্যা প্রায় ৬৯০,০০০ এবং পৌরসভা জনসংখ্যা ছিলো প্রায় ১.৫ মিলিয়ন, যা এটিকে স্পেনের চতুর্থ বৃহত্তম শহর এবং ইউরোপীয় ইউনিয়নে ৩০তম জনবহুল পৌরসভায় পরিনত করেছে।

নামকরণ 
হিসবাল (Hisbaal) ছিলো সেভিলের সবচেয়ে আদি নাম। এটি দক্ষিণ-পশ্চিম আইবেরিয়ায় ফিনিশীয় ঔপনিবেশিক কালে তারতেশিয়ান সংস্কৃতি হতে উদ্ভূত বলে ধারণা করা হয় এবং এর দ্বারা দেবতা  বাআল (God Baal)-কে নির্দেশ করে।

ইতিহাস 
সেভিল আনুমানিক ২,২০০ বছরের প্রাচীন শহর। বিভিন্ন ধরনের সভ্যতার বিকাশের ফলে এই শহরটি আলাদা আলাদা বৈশিষ্ট্য এবং একটি বৃহত এবং সু-সংরক্ষিত ঐতিহাসিক কেন্দ্র হিসাবে পরিচিতি পেয়েছে।

শহরটির পৌরাণিক প্রতিষ্ঠাতা হিসাবে হারকিউলিসকে উল্লেখ করা হয়; সাধারণত ফিনিশীয় দেবতা মেলকার্টের সাথে যার পরিচিতি, যিনি পৌরাণিক কাহিনী অনুসারে জিব্রাল্টারের হয়ে আটলান্টিকের পথে যাত্রা করেছিলেন এবং ক্যাডিজ এবং সেভিলের বর্তমান প্রাচীন স্থাপনাগুলোতে বাণিজ্যিক কেন্দ্র স্থাপন করেছিলেন।

ভূগোল 
জাতীয় ভূসংস্থানিক মানচিত্র (পৃষ্ঠা ৯৮৪, ৯৮৫ ও ১০০২) অনুসারে সেভিলের আয়তন । এটি গাদালাকিভিয়ার নদীর দ্বারা সৃষ্ট উর্বর ভূমিতে গড়ে উঠেছে। সমুদ্রপৃষ্ঠ হতে এর গড় উচ্চতা ৭ মিটার (২৩ ফুট)।

আরও দেখুন 

 ক্যাডিলাক সেভিল - শহরটির নামে নামাঙ্কিত একটি গাড়ী
 আজুলেজো
 ইসলা ম্যাজিকা
 সেভিল গণগ্রন্থাগার

তথ্যসূত্র

বহিঃসংযোগ 

 সেভিল - স্পেনের পর্যটন সম্পর্কিত তথ্যপুঞ্জিতে।
 সিটি কাউন্সিলের ওয়েব সাইট।  

স্পেনের ইতিহাস
স্পেনের শহর
ডমিসাইল

ডমিসাইল (Domicile) শব্দটির বাংলা অর্থ হচ্ছে স্থায়ী বাসস্থান। ব্যক্তিগত আন্তর্জাতিক আইনে ডমিসাইল বিষয়ক প্রশ্ন উল্লেখযোগ্য এবং এর বিস্তর বর্ণনাও জানা আবশ্যক। এক কথায় ব্যক্তিগত আন্তর্জাতিক আইন সম্পর্কে অধ্যায়ন করতে গেলেই এই শব্দটি সম্পর্কে বিশদ জ্ঞান রাখতে হবে। ব্যক্তিগত আন্তর্জাতিক আইনে যখন কোন মামলার উদ্ভব ঘটে তখনই ডমিসাইল বিষয়ক প্রশ্নের সমাধান করতে হয় হয়। কেননা, মামলার শুরুতেই আদালত এই শব্দটির উত্তর খোঁজেন। তখন দেখতে হয় মামলার পক্ষদ্বয়ের ডমিসাইল কোথায়। কোথায়? এই প্রশ্নটির উত্তর বের করতে গেলে আদালতকে কতেক বিষয় বিবেচনায় নিতে হয়। যেমনঃ পক্ষগণ জন্মগতভাবে কোন দেশের বা অঞ্চলের বাসিন্দা, তারা যেখানেই বসবাস করেন না কেন সেখানে স্থায়ীভাবে তাদের বসবাস করার ইচ্ছা আছে কিনা ইত্যাদি।

তথ্যসূত্র

গৃহ
অমর বসু (রাজনীতিবিদ)

অমর বসু একজন ভারতীয় রাজনীতিবিদ ছিলেন। তিনি পশ্চিমবঙ্গ বিধানসভায় ২০০৬ সালে ঝাড়গ্রাম বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ২০ ফেব্রুয়ারি ৭৯ বছর বয়সে মৃত্যুবরণ করেন।

তথ্যসূত্র 

২০১৯-এ মৃত্যু
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য ২০০৬-২০১১
ঝাড়গ্রাম জেলার ব্যক্তি
পাটিগণিতের মৌলিক উপপাদ্য

সংখ্যাতত্ত্বে পাটিগণিতের মৌলিক উপপাদ্য, (অনন্য উৎপাদকে বিশ্লেষণ উপপাদ্য কিংবা অনন্য মৌলিক উৎপাদকে বিশ্লেষণ উপপাদ্যও বলা হয়) অনুযায়ী ১-এর চেয়ে বড় প্রত্যেকটি পূর্ণ সংখ্যা হয় নিজে একটি মৌলিক সংখ্যা, নয় মৌলিক সংখ্যাসমূহের গুণফলরূপে প্রকাশ করা যায় এবং, অধিকন্তু, এই উপস্থাপনটি উৎপাদকসমূহের ক্রমকে উপেক্ষা করলে অনন্য হয়। উদাহরণস্বরূপ,
।

এই উপপাদ্যটি এই উদাহরণের জন্য দুটি বিষয় বিবৃত করে: প্রথমত, ১২০০-কে একাধিক মৌলিক সংখ্যার গুণফল আকারে প্রকাশ করা যেতে পারে এবং দ্বিতীয়ত, যেভাবেই এটি করা হোক না কেন এতে অবশ্যই ঠিক চারটি ২, একটি ৩, দুটি ৫ থাকবে এবং অন্য কোন মৌলিক সংখ্যা এই গুণফলে থাকবে না।

এক্ষেত্রে উৎপাদকগুলো মৌলিক সংখ্যা হওয়া জরুরী; যৌগিক সংখ্যাসমৃদ্ধ উৎপাদকে বিশ্লেষণ অনন্য নাও হতে পারে (যেমন: ).

এই উপপাদ্যটি ১-কে মৌলিক না বিবেচনা করার একটি প্রধান কারণ: যদি ১ মৌলিক সংখ্যা হত, তবে মৌলিক উৎপাদকে বিশ্লেষণ অনন্য হত না; উদাহরণস্বরূপ,
।

টীকা

তথ্যসূত্র

পাটিগণিত
গণিত
উপপাদ্য
ফাইরুজ লাবিবা

ফাইরুজ লাবিবা একজন বাংলাদেশী কনিষ্ঠ কণ্ঠশিল্পী। গানের রাজা ২০১৯ এর চ্যাম্পিয়ন হিসাবে তিনি মুকুট পায়।

ব্যক্তিগত ও শিক্ষা জীবন 
লবিবার জন্ম খুলনায়। তিনি সরকারী করোনেশন বালিকা উচ্চ বিদ্যালয়ে পড়াশোনা করছেন। তার বড় বোন ফাইরুজ মালিহা ও একজন গায়িকা। তিনি চ্যানেল আই খুঁদে গান রাজ ২০১৩ এর চ্যাম্পিয়ন হয়েছেন। তার বাবা ব্যবসায়ী এবং মা অ্যাডভোকেট।

কর্মজীবন 
লাবিবার যখন দুই বছর বয়স তখন থেকে গান শেখা শুরু করেন। ২০১৮ সালে তিনি গানের রাজাতে অংশ নিয়েছিলেন এবং চ্যাম্পিয়ন হয়েছিলেন।
লাবিবার প্রথম মৌলিক গান কেন এত চাই তোকে প্রকাশ পেয়েছে ৫ নভেম্বর ২০১৯ এ। গানটিতে লাবিবার সাথে কন্ঠ দিয়েছেন ইমরান মাহমুদুল। গানটি লিখেছেন গীতিকার রবিউল ইসলাম জীবন এবং সুর ও সঙ্গীত করেছেন ইমরান।

পুরস্কার এবং মনোনয়ন 
 গানের রাজা ২০১৯ এর চ্যাম্পিয়ন

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
খুলনা জেলার ব্যক্তি
বাংলাদেশী গায়িকা
বাংলা ভাষার সঙ্গীতশিল্পী
২০০৯-এ জন্ম
২১শ শতাব্দীর বাংলাদেশী সঙ্গীতশিল্পী
খুলনার ব্যক্তি
শিশু সঙ্গীতশিল্পী
সমতল

গণিতে সমতল হলো একটি দ্বিমাত্রিক সমান পৃষ্ঠ যাকে যথেচ্ছভাবে বর্ধিত করা যায়। সমতল হলো বিন্দু কণা (শূন্যমাত্রিক), রেখা(একমাত্রিক) বা ত্রিমাত্রিক স্থানের দ্বিমাত্রিক অবস্থা। সমতল কোনো উচ্চমাত্রিক স্থানের উপস্থান হতে পারে; যেমন, কোনো ঘরের দেয়ালগুলোকে যথেচ্ছভাবে বর্ধিত হতে বা তাদেরকে স্বাধীন অস্তিত্বের অধিকার দেওয়া হলো যেমনটা ইউক্লিডীয় জ্যামিতিতে হয়। ইউক্লিডীয় জ্যামিতিতে একচেটিয়াভাবে কাজ করার সময় এই নির্দিষ্ট বিষয় ব্যবহৃত হয়। সুতরাং, সমতল বলতে পুরো জায়গাটুকুই বোঝায়। গণিত, ভূগোল, ত্রিকোণমিতি, গ্রাফ তত্ত্ব ও গ্রাফ তৈরিতে দ্বিমাত্রিক তল তথা সমতল ব্যবহার করা হয়।

তথ্যসূত্র

গাণিতিক ধারণা
ইউক্লিডীয় সমতলীয় জ্যামিতি
মাত্রা
বহু মাত্রা সম্পর্কিত জ্যামিতি
২ (সংখ্যা)
উৎপাদক (গণিত)

গণিতে কোন পূর্ণ সংখ্যা  এর উৎপাদক,  এর গুননীয়কও বলা হয়, হল একটি পূর্ণ সংখ্যা  যা অন্য আর আরেকটি পূর্ণ সংখ্যার সঙ্গে গুণ হয়ে গুণফল রূপে  পাওয়া যায়। এক্ষেত্রে আরো বলা হয় যে  হল  এর গুণিতক। কোন পূর্ণ সংখ্যা  অন্য আরেকটি পূর্ণ সংখ্যা  দ্বারা বিভাজ্য হবে যদি  প্রদত্ত  এর উৎপাদক হয়; অর্থাৎ  কে  দ্বারা ভাগ করা হলে কোন ভাগশেষ অবশিষ্ট থাকে না।

তথ্যসূত্র
ত্রিপদী (গণিত)

প্রাথমিক বীজগণিতের পরিভাষায় ত্রিপদী () এমন একটি বহুপদী গাণিতিক রাশি যাতে তিনটি একপদী রাশি যোজন বা বিযোজন সম্পর্কে যুক্ত থাকে। প্রতিটি রাশি একটি চলক এবং একটি সহগ (ধনাত্মক ধ্রুব রাশি) -এর গুণফল হিসেবে প্রকাশিত হয়।

যেমন:  একটি ত্রিপদী রাশি। এখানে  ও  হলো চলক,  হলো সহগ।

ত্রিপদী রাশিগুলিকে উৎপাদকে বিশ্লেষণ করা সম্ভব।

বহুপদী
গণিত বিষয়াবলী
বীজগণিত
প্রাথমিক বীজগণিত
রেইনকোট (চলচ্চিত্র)

রেইনকোট ২০০৪ সালে নির্মিত ভারতীয় হিন্দি চলচ্চিত্র, যা পরিচালনা করেছেন ঋতুপর্ণ ঘোষ। চলচ্চিত্রটিতে অভিনয় করেছেন অজয় দেবগন, ঐশ্বর্যা রাই বচ্চন এবং আন্নু কাপুর। চলচ্চিত্রটি নির্মিত হয়েছে ও হেনরি কর্তৃক রচিত দ্য গিফট অব দ্য ম্যাজাই (১৯০৬) ছোট গল্প অবলম্বনে বলে ঋতুপর্ণ ঘোষ দাবী করলেও এটি মনোজ বসুর "প্রতিহিংসা" ছোটগল্পের পূ্ঙ্খানুপুঙ্খ চিত্ররূপ। জীবদ্দশায় পরিচালক কেন এটি স্বীকার করেননি বা কেনই বা তথ্যগোপন করে মিথ্যাচার করেছিলেন তা আর জানার কোন উপায় নেই।

কাহিনী 
বেকার মনোজ (অজয় দেবগন) ব্যবসা করার জন্য তার পুরনো বন্ধুদের কাছে সাহায্য চাইতে কলকাতায় আসে। এক বৃষ্টিভেজা দিনে সে দেখা করতে যায় পুরনো প্রেমিকা নীরজার (ঐশ্বরিয়া রাই বচ্চন) সাথে। প্রেমের বেদনাদায়ক গল্পগুলো ঠিক যেমন হয়, এটিও তার ব্যতিক্রম নয়। মনোজের চেয়ে বিত্তবান পরিবার পাওয়ায় দূর শহর কলকাতায় বিয়ে হয়ে গিয়েছিল নীরজার। বেচারা মনোজ কোনোভাবে ঠেকাতে পারেনি সেই বিয়ে। কিন্তু প্রেম কি এত সহজে মরে যায়? বহু বছর পরেও তার শুধু একবার দেখা করবার সাধ জাগে। অবশেষে দেখা হলেই তাদের স্মৃতিময়তার দেয়ালে আঘাত লাগে। মুহূর্তেই দুজন দুজনের কাছে সেই পুরনো মান্নু এবং নীরু হয়ে ওঠে।

তথ্যসূত্র

বহিঃসংযোগ

শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ভারতীয় প্রণয়ধর্মী চলচ্চিত্র
কলকাতার পটভূমিতে চলচ্চিত্র
২০০০-এর দশকের নাট্য চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় চলচ্চিত্র
২০০৪-এর চলচ্চিত্র
ঋতুপর্ণ ঘোষ পরিচালিত চলচ্চিত্র
ছোট কল্পকাহিনী অবলম্বনে চলচ্চিত্র
ভারতীয় প্রণয়ধর্মী নাট্য চলচ্চিত্র
শ্রী ভেঙ্কটেশ ফিল্মস
এ.কে.এম গৌছ উদ্দিন

এ.কে.এম গৌছ উদ্দিন ( - ১১ মে ২০১৯) বাংলাদেশের রাজনীতিবিদ যিনি সিলেট-৬ আসনের সংসদ সদস্য ছিলেন।

জীবনী 
এ.কে.এম গৌছ উদ্দিনের জন্ম সিলেট জেলার গোলাপগঞ্জ উপজেলার বুধবারীবাজার ইউনিয়নের চন্দরপুর গ্রামে  সালে। তার পিতা তাহির আলী। তার মেয়ে গোলাপগঞ্জ উপজেলা সোস্যাল ট্রাস্টের সাংগঠনিক সম্পাদক ও যুক্তরাজ্য যুবলীগের মহিলা বিষয়ক সম্পাদিকা জেনিফার সারোয়ার লাক্সমী। জামাতা লন্ডন আওয়ামীলীগের ত্রাণ ও পুনর্বাসন সম্পাদক আব্দুর রহিম শামীম।

তিনি ৩ মার্চ ১৯৮৮ সালে অনুষ্ঠিত চতুর্থ জাতীয় সংসদ নির্বাচনে সিলেট-৬ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হয়েছিলেন।

মৃত্যুদণ্ড 
সংসদ সদস্য থাকা অবস্থায় তিনি ব্যবসায়ী আফরোজ বক্সকে গুলি করে হত্যার কারণে আদালত তার বিরুদ্ধে মৃত্যুদণ্ড রায় দেন। হত্যাকাণ্ডের পর পরই আত্মগোপনে চলে যান তিনি। মৃত্যুর আগে পর্যন্ত ২৯ বছর তিনি পলাতক ছিলেন।

মৃত্যু 
এ.কে.এম গৌছ উদ্দিন ১১ মে ২০১৯ সালে ভারতের একটি হাসপাতালে চিকিৎসাধীন অবস্থায় মৃত্যুবরণ করেন। তিনি বিবাহিত এবং ১ পুত্র ও ৩ কন্যার জনক।

তথ্যসূত্র 

২০১৯-এ মৃত্যু
চতুর্থ জাতীয় সংসদ সদস্য
সিলেট জেলার রাজনীতিবিদ
জাতীয় পার্টির রাজনীতিবিদ
১৯৫০-এর দশকে জন্ম
শপলিফটার্স (চলচ্চিত্র)

হিরোকাজু কোরে-এদা দ্বারা পরিচালিত এবং সম্পাদনা করা একটি ২০১৮ জাপানি নাটক চলচ্চিত্র । লিলি ফ্রাঙ্কি এবং সাকুরা অ্যান্ডো অভিনীত, এটি একটি অ-জৈবিক পরিবার সম্পর্কে যা দারিদ্র্যের জীবনযাত্রার জন্য শপিং লিফটিংয়ের উপর নির্ভর করে।

কাহিনী 
গল্পটি একটি অতি সাদামাটা নিম্নবিত্ত পরিবারের। দারিদ্র‍্য ও অভাবকে নিত্যদিনের সাথী করে জীবন সংগ্রামে সংঘর্ষ করে টিকে ছিল এ পরিবারটি। পেটের ক্ষুধা নিবারণের তাগিদে পরিবারের প্রায় সব সদস্যই কোনো না কোনো উপায়ে উপার্জন করতে বাধ্য ছিল। কিন্তু শুধু খাদ্যই তো একটি পরিবারের তো বেঁচে থাকার নিমিত্তে একমাত্র চাহিদা হতে পারে না। তাই দৈনন্দিন জীবনের সাথে মিলেমিশে থাকা নানা ছোট-বড় প্রয়োজন মেটাতে সৎ পথে আয় করা ছাড়াও তাদের বেছে নিতে হয়েছিল সামান্য ছলচাতুরির আশ্রয়।

পরিবারের দুই পুরুষমানুষ, ওসামু ও শোতা প্রায়ই বিভিন্ন সুপার শপ অথবা দোকানে ঢুকে কেনাকাটা করার ভান করে এপাশ-ওপাশ ঘুরে ঘুরে কর্তৃপক্ষের চোখকে ফাঁকি দিয়ে নিজেদের চাহিদা মতো জিনিসপত্র ব্যাগে ভরে ফেলত। এ কাজটি করার সময় তারা হাত দিয়ে সাংকেতিক ভাষায় কথা বলে পরস্পরের সাথে তথ্য আদানপ্রদান করত। এমনকি চুরি করার সময় হাতেনাতে ধরা পড়ে যাওয়া এড়াতে দুজন দুজনকে চারপাশের পরিস্থিতি সম্পর্কে সর্তক করত। অনেকটা পেশাদার চোরদের মতো অতি সাবধানতা অবলম্বন করে জনসম্মুখে দোকান থেকে বেরিয়ে আসত তারা। এরপর ফিরে যেত নিজেদের ছোট্ট কুটিরে।

তথ্যসূত্র

বহিঃসংযোগ
 
 

২০১৮-এর চলচ্চিত্র
২০১৮-এর নাট্য চলচ্চিত্র
২০১০-এর দশকের জাপানি ভাষার চলচ্চিত্র
জাপানি ভাষার লেখা থাকা নিবন্ধ
জাপানি চলচ্চিত্র
জাপানি নাট্য চলচ্চিত্র
জাপানি ভাষার চলচ্চিত্র
চৌর্যবৃত্তি সম্পর্কে চলচ্চিত্র
টোকিওর পটভূমিতে চলচ্চিত্র
দারিদ্র্য বিষয়ক চলচ্চিত্র
পরিবার সম্পর্কে চলচ্চিত্র
পাল্ম দর বিজয়ী
শ্রেষ্ঠ বিদেশি চলচ্চিত্র বিভাগে এশীয় চলচ্চিত্র পুরস্কার বিজয়ী
শ্রেষ্ঠ বিদেশি চলচ্চিত্র বিভাগে গুল্ডবেজ পুরস্কার বিজয়ী
শ্রেষ্ঠ বিদেশি চলচ্চিত্র বিভাগে সেজার পুরস্কার বিজয়ী
নিখোঁজ ব্যক্তি সম্পর্কে চলচ্চিত্র
মাইবাম কুঞ্জ

মাইবাম কুঞ্জ একজন ভারতীয় রাজনীতিবিদ ছিলেন। তিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি মনিপুর বিধানসভায় পাঁচবার হিয়াঙ্গালাম বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৭৪ সালে মনিপুর সরকারের তথ্যমন্ত্রী হিসেবে দায়িত্ব পালন করেছিলেন। তিনি ২০১৪ সালের ১১ আগস্ট ৭৩ বছর বয়সে মৃত্যুবরণ করেন।

তথ্যসূত্র

২০১৪-এ মৃত্যু
মণিপুরের তৃণমূল কংগ্রেসের রাজনীতিবিদ
ভারতীয় রাজনীতিবিদ
১৯৪২-এ জন্ম
জনতা দলের রাজনীতিবিদ
মণিপুর রাজ্য কংগ্রেস পার্টির রাজনীতিবিদ
মণিপুর বিধানসভার সদস্য ১৯৯৫-২০০০
মণিপুর বিধানসভার সদস্য ২০০০-২০০২
মণিপুর বিধানসভার সদস্য ২০১২-২০১৭
শরফ উদ্দিন খসরু

শরফ উদ্দিন খসরু বাংলাদেশের রাজনীতিবিদ যিনি সিলেট-৬ আসনের সংসদ সদস্য ছিলেন।

প্রাথমিক জীবন 
শরফ উদ্দিন খসরু সিলেটের গোলাপগঞ্জের ভাদেশ্বরের দক্ষিণ ভাগে জন্মগ্রহণ করেন। তার পিতার নাম অসদ্দর আলী। তিনি গ্রামের স্কুল থেকে শিক্ষাজীবন শুরু করে ভাদেশ্বর নাসির উদ্দিন উচ্চ বিদ্যালয় থেকে মাধ্যমিক ও মুরারি চাঁদ কলেজ থেকে উচ্চমাধ্যমিক পাশ করেন।

রাজনৈতিক জীবন 
শরফ উদ্দিন খসরু ১৯৯১ সালে অনুষ্ঠিত পঞ্চম জাতীয় সংসদ নির্বাচনে জাতীয় পার্টির হয়ে এবং ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের হয়ে সিলেট-৬ আসন  থেকে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে প্রগতিশীল গণতান্ত্রিক দলের থেকে প্রার্থী হয়ে মাত্র ৫১৬ ভোট পয়ে পরাজিত হন।

তিনি জাতীয় পার্টি সিলেট জেলা শাখার যুগ্ম সম্পাদক ছিলেন। বর্তমানে তিনি সিলেট জেলা শাখা জাতীয় পার্টির সহসভাপতি।

তথ্যসূত্র 

সিলেট জেলার রাজনীতিবিদ
জাতীয় পার্টির রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
মুরারিচাঁদ কলেজের প্রাক্তন শিক্ষার্থী